कोंस्टनटिन सिओल्कोवस्की (ज्ञवदेजंदजपद ज्ेपवसावअेाल) को उनकी माँ ने गुब्बारा दिया और कहा कि इसे ध्यान से पकड़ना। अगर यह छूट गया तो यह आसमान में चला जायेगा। यह सुनते ही उनके मन में आयडिया आया कि क्या गुब्बारे की तरह आसमान में जाया नहीं जा सकता? उन्होंने जेट प्रोपुल्शन (नोदन) का आयडिया दिया। उन्हें और भी कई आयडिया आते रहते थे। वे अपने आयडिया को शोधपत्रों के माध्यम से वैज्ञानिक जगत को परिचित कराते रहते। यह वह समय था जब अंतरिक्ष के बारे में कोई जानकारी नहीं थी। ऐसे समय में वे अपने तर्क के बल पर यह बताते रहे कि 56-64 किलोमीटर की ऊँचाई के बाद निर्वात है, जहाँ रिएक्शन रॉकेट या इंजन के बिना काम नहीं चल सकेगा। उन्होंने तर्क के आधार पर यह भी बताया कि रॉकेट का धरती पर लौटना अत्यधिक जोखिम भरा कार्य होगा। उनके द्वारा तैयार किये गये ‘ब्लूप्रिंट’ के आधार पर अंतरिक्ष परियोजना पर सोवियत रूस में कार्य आरंभ हुआ। और सोवियत रूस ने पृथ्वी की कक्षा में अपने पहले उपग्रह ‘स्पूतनिक’को स्थापित करने में सफलता प्राप्त की।